CELEX: 32013D0116
Language: da
Date: 2013-03-05 00:00:00
Title: 2013/116/EU: Rådets gennemførelsesafgørelse af 5. marts 2013 om bemyndigelse af Kongeriget Nederlandene til at anvende en foranstaltning, der fraviger artikel 193 i direktiv 2006/112/EF om det fælles merværdiafgiftssystem

7.3.2013   
            
            
               DA
            
            
               Den Europæiske Unions Tidende
            
            
               L 64/4
            
         RÅDETS GENNEMFØRELSESAFGØRELSE
   af 5. marts 2013
   om bemyndigelse af Kongeriget Nederlandene til at anvende en foranstaltning, der fraviger artikel 193 i direktiv 2006/112/EF om det fælles merværdiafgiftssystem
   (2013/116/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved skrivelser indgået til Kommissionens den 12. juli 2012 og den 4. oktober 2012 anmodede Kongeriget Nederlandene om tilladelse til at indføre en særlig foranstaltning, der fraviger artikel 193 i direktiv 2006/112/EF, vedrørende personer, der er forpligtede til at betale merværdiafgift (moms).
            
         
               (2)
            
            
               I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 17. oktober 2012 de øvrige medlemsstater om Kongeriget Nederlandenes anmodning. Ved brev af 19. oktober 2012 meddelte Kommissionen Kongeriget Nederlandene, at den rådede over alle de oplysninger, den fandt nødvendige for at kunne behandle anmodningen.
            
         
               (3)
            
            
               I artikel 193 i direktiv 2006/112/EF fastsættes det, at det generelt påhviler den afgiftspligtige person, som leverer varerne eller ydelserne, at betale momsen til skattemyndighederne. Formålet med den af Kongeriget Nederlandene anmodede fravigelse er under visse omstændigheder at gøre aftagerne af bestemte varer forpligtede til at betale momsen af bestemte varer, navnlig mobiltelefoner, integrerede kredsløbsanordninger, spillekonsoller og bærbare personlige computere.
            
         
               (4)
            
            
               Ifølge Kongeriget Nederlandene gør en række forhandlere af disse varer sig skyldige i svig ved at sælge varerne uden at svare moms over for skattemyndighederne. Deres kunder har imidlertid ret til at fradrage moms, når de er i besiddelse af en gyldig faktura. Den alvorligste form for svig af denne art består i at levere varerne flere gange i træk uden at svare moms (»karruselsvig«). I denne kontekst har de nederlandske skatteefterforskere bemærket en udvikling fra svig med mobiltelefoner og integrerede kredsløbsordninger til svig med spillekonsoller og bærbare personlige computere.
            
         
               (5)
            
            
               Ved at udpege den person, til hvem varerne leveres, som den momspligtige person vil fravigelsen af artikel 193 i direktiv 2006/112/EF fjerne muligheden for deltagelse i denne form for momsunddragelse.
            
         
               (6)
            
            
               For at sikre, at fravigelsen fungerer effektivt, og forhindre, at momsunddragelsen overflyttes til andre varer eller til detailleddet, bør Kongeriget Nederlandene indføre passende kontrol- og rapporteringsforpligtelser. Desuden burde indførelsen af en minimumstærskel for afgiftspligtige beløb mindske risikoen for, at den pågældende svig overflyttes til detailhandelen.
            
         
               (7)
            
            
               Bemyndigelsen bør kun gælde i en meget kort periode, da det stadig er uvist, hvilken indflydelse den omvendte betalingspligt kan få for momssystemernes funktionsmåde i de medlemsstater, der indfører den, eller i andre medlemsstater. Bemyndigelsens slutdato falder sammen med slutdatoen for tilsvarende fravigelser i relation til mobiltelefoner og integrerede kredsløbsanordninger for i fremtiden at gøre det muligt at udforme en mere omfattende og harmoniseret politik til bekæmpelse af svig.
            
         
               (8)
            
            
               Fravigelsen vil ikke få negative virkninger for Unionens egne indtægter hidrørende fra moms —
            
         VEDTAGET DENNE AFGØRELSE:
   Artikel 1
   Ved fravigelse af artikel 193 i direktiv 2006/112/EF bemyndiges Kongeriget Nederlandene til at udpege den afgiftspligtige person, til hvem følgende varer leveres, som den momspligtige person:
   
               a)
            
            
               mobiltelefoner i deres egenskab af apparater, der er fremstillet eller tilpasset til anvendelse i forbindelse med et net med licens og benyttet på specifikke frekvenser, uanset om de har anden anvendelse eller ej
            
         
               b)
            
            
               integrerede kredsløbsanordninger såsom mikroprocessorer og centrale databehandlingsenheder i den tilstand, de er i, inden de integreres i slutbrugerprodukter
            
         
               c)
            
            
               spillekonsoller, der i kraft af deres objektive karakteristika og primære funktioner er beregnet til videospil og elektroniske spil, uanset om de også kan benytte til andet
            
         
               d)
            
            
               bærbare computere og tablet pc'er.
            
         Fravigelsen gælder for leverancer af varer, for hvilke det afgiftspligtige beløb er lig med eller højere end 10 000 EUR.
   Artikel 2
   Fravigelsen i artikel 1 er betinget af, at Kongeriget Nederlandene indfører passende og effektive kontrol- og rapporteringsforpligtelser for afgiftspligtige personer, der leverer varer, for hvilke der gælder omvendt betalingspligt i henhold til denne afgørelse.
   Artikel 3
   Denne afgørelse får virkning på dagen for meddelelsen.
   Denne afgørelse udløber den 31. december 2013 eller, hvis det ligger før i tid, på det tidspunkt, hvor Unionens bestemmelser om tilladelse til alle medlemsstaterne til at vedtage sådanne foranstaltninger, der fraviger artikel 193 i direktiv 2006/112/EF, træder i kraft.
   Artikel 4
   Denne afgørelse er rettet til Kongeriget Nederlandene.
   
      Udfærdiget i Bruxelles, den 5. marts 2013.
      
         
            På Rådets vegne
         
         M. NOONAN
         
            Formand
         
      
   
   
      (1)  EUT L 347 af 11.12.2006, s. 1.